సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘హలో..’ ట్రైలర్ వచ్చేసింది..
అఖిల్‌ అక్కినేని హీరోగా తెరకెక్కుతోన్న ‘హలో’ సినిమాకు ‘మనం’ ఫేమ్ విక్రమ్‌ కె కుమార్‌ దర్శకత్వం వహిస్తున్నారు. డిసెంబర్ 1న ఈ సినిమా ట్రైలర్ వచ్చేసింది.
TNN | Updated:
Dec 1, 2017, 09:44PM IST
&lsquo;హలో&rsquo; సినిమా ట్రైలర్&zwnj; ఎట్టకేలకు వచ్చేసింది. శుక్రవారం (డిసెంబర్ 1) ఉదయమే విడుదల చేస్తామంటూ ప్రకటించడంతో అభిమానులు ఆసక్తిగా ఎదురు చూశారు. మొత్తానికి కాస్త లేటుగా వచ్చినా.. లేటెస్ట్ ఫీట్లతో తెగ ఆసక్తి రేపుతోంది. అఖిల్&zwnj; అక్కినేని హీరోగా తెరకెక్కుతోన్న &lsquo;హలో&rsquo; సినిమాకు &lsquo;మనం&rsquo; ఫేమ్ విక్రమ్&zwnj; కె కుమార్&zwnj; దర్శకత్వం వహిస్తున్నారు. ఈ చిత్రాన్ని అన్నపూర్ణ స్టూడియోస్&zwnj; పతాకంపై నాగార్జున నిర్మిస్తున్నారు. నాగార్జున మాటలతో ప్రారంభమైన ఈ ట్రైలర్&zwnj; చాలా ఆసక్తికరంగా ఉంది.
&lsquo;హలో ఈ అబ్బాయి పేరు అవినాష్&zwnj;.. ఒకప్పుడు ఇతణ్ని సీను అని పిలిచేవారు. ఎవరూలేని సీనూ లైఫ్&zwnj;లోకి అనుకోకుండా తన సోల్&zwnj;మేట్&zwnj; వచ్చింది. అది అతడికి తెలిసేలోపే దూరమైంది. అన్నీ అనుకున్నట్టే జరిగితే దేవుడికి బోర్&zwnj; కొట్టేయదు..&rsquo; అంటూ అఖిల్&zwnj;ను పరిచయం చేశాడు నాగార్జున.
దీన్ని బట్టి ఓ ప్రేమకథతో కూడిన ట్విస్ట్&zwnj;తో సినిమాను తెరకెక్కించినట్లు అర్థమవుతోంది. ఈ ప్రేమకథకు తోడు ఛేజింగ్ సీన్లు దుమ్మురేపేలా కనిపిస్తున్నాయి. ట్రైలర్&zwnj;లో మచ్చుకు చూయించిన ఓ ట్రక్కును ఛేజ్&zwnj; చేసే సీన్ ఔరా అనిపించింది. దర్శకుడు విక్రమ్&zwnj; మరోసారి తన చిత్రాన్ని కమర్షియల్&zwnj; హంగులతో రూపొందించినట్లు తెలుస్తోంది.
&lsquo;15 ఏళ్లుగా ఓ అమ్మాయి కోసం ఎదురుచూస్తున్న నీకు పిచ్చిరా..&rsquo; అని రమ్యకృష్ణ అంటే.. &lsquo;అమ్మా తను నా సోల్&zwnj;మేట్&zwnj;..&rsquo; అంటూ అఖిల్&zwnj; బదులిచ్చే విధానం మరోసారి ఆసక్తి రేపుతుంది. అఖిల్&zwnj; సరసన కథానాయికగా నటించిన కల్యాణి ప్రియదర్శన్ తన అందంతో కట్టిపడేసింది. అనూప్&zwnj; రూబెన్స్&zwnj; సంగీతం సమకూరుస్తున్న &lsquo;హలో&rsquo; సినిమా డిసెంబరు 22న ప్రేక్షకుల ముందుకు రానుంది.